Α4-0031/95

Πρόταση κανονισμού του Συμβουλίου για τη σύναψη του πρωτοκόλλου το οποίο καθορίζει για την περίοδο από 20 Ιουλίου 1994 έως τις 19 Ιουλίου 1997, τις δυνατότητες αλιείας και τη χρηματοδοτική συνεισφορά που προβλέπονται στη συμφωνία μεταξύ της Ευρωπαϊκής Κοινότητας και της Ομοσπονδιακής Ισλαμικής Δημοκρατίας των Νήσων Κομορών σχετικά με την αλιεία στα ανοικτά των ακτών των Νήσων Κομορών (COM(94)0390 - C4-0168/94 - 94/0205(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική αναφορά 3α (νέα)

>Κείμενο μετά την ψηφοφορία στο ΕΚ>

Έχοντας υπόψη το ψήφισμα του Ευρωπαϊκού Κοινοβουλίου της 19ης Φεβρουαρίου 1995 σχετικά με τις συμφωνίες αλιείας με τις αναπτυσσόμενες χώρες(1).

(1) ΕΕ C 76 της 23.03.1987, σ. 123

(Τροπολογία 2)

Αιτιολογική αναφορά 3β (νέα)

>Κείμενο μετά την ψηφοφορία στο ΕΚ>

Έχοντας υπόψη τα ψηφίσματα σχετικά με τον τομέα της αλιείας, στο πλαίσιο της συνεργασίας ΑΚΕ-ΕΟΚ που ενέκρινε η Συνέλευση Ίσης Εκπροσώπησης ΑΚΕ-ΕΟΚ στις 21 Σεπτεμβρίου 1984(1) και στις 7 Οκτωβρίου 1993(2)

(1) ΕΕ C 282 της 22.10.1984, σ. 28

(2) ΕΕ C 14 της 17.01.1994, σ. 22

(Τροπολογία 3)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι είναι σημαντικό να βελτιωθεί η πληροφόρηση που παρέχεται στο Ευρωπαϊκό Κοινοβούλιο και ότι η Επιτροπή θα πρέπει να εκπονεί έκθεση σχετικά με το στάδιο εφαρμογής της παρούσας συμφωνίας[semigr ]

(Τροπολογία 4)

Άρθρο 2α (νέο)

>Κείμενο μετά την ψηφοφορία στο ΕΚ>

Κατά το τελευταίο έτος ισχύος του πρωτοκόλλου και πριν από τη σύναψη οιασδήποτε συμφωνίας ανανέωσής του, η Επιτροπή υποβάλλει στο Συμβούλιο και το Κοινοβούλιο έκθεση σχετικά με την εφαρμογή και τους όρους εκτέλεσης της συμφωνίας.

(Τροπολογία 5)

Άρθρο 2β (νέο)

>Κείμενο μετά την ψηφοφορία στο ΕΚ>

Κατά το τελευταίο έτος ισχύος του πρωτοκόλλου και προτού υπογραφεί οποιαδήποτε ανανέωση της συμφωνίας, η Επιτροπή θα υποβάλει εμπεριστατωμένη έκθεση στο Συμβούλιο και το Ευρωπαϊκό Κοινοβούλιο σχετικά με την κατάσταση των αλιευτικών αποθεμάτων και συγκεκριμένα όσον αφορά τους μικρής κλίμακας εντόπιους αλιείς καθώς και την χρησιμοποίηση και τους όρους εφαρμογής της συμφωνίας όσον αφορά τόσο τα αλιεύματα και τις επιστημονικές πτυχές όσο και την επιρροή της στην επαγγελματική κατάρτιση.

(Τροπολογία 6)

Άρθρο 2γ (νέο)

>Κείμενο μετά την ψηφοφορία στο ΕΚ>

Προτού λήξει το παρόν πρωτόκολλο πρέπει να καταρτιστεί λεπτομερής πίνακας των καταβληθεισών εκ μέρους της Κοινότητας πληρωμών όσον αφορά την αλιεία στην Ισλαμική Ομοσπονδιακή Δημοκρατία των νήσων Κομορών ο οποίος θα υποβληθεί στο Συμβούλιο και το Ευρωπαϊκό Κοινοβούλιο.

(Τροπολογία 7)

Άρθρο 2δ (νέο)

>Κείμενο μετά την ψηφοφορία στο ΕΚ>

Βάσει της έκθεσης αυτής και κατόπιν διαβούλευσης με το Ευρωπαϊκό Κοινοβούλιο, το Συμβούλιο δίνει εντολή στην Επιτροπή να διαπραγματευθεί τα πρωτόκολλα εφαρμογής της παρούσας συμφωνίας.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τη σύναψη του πρωτοκόλλου το οποίο καθορίζει για την περίοδο από 20 Ιουλίου 1994 έως 19 Ιουλίου 1997 τις δυνατότητες αλιείας και τη χρηματοδοτική συνεισφορά που προβλέπονται στη συμφωνία μεταξύ της Ευρωπαϊκής Κοινότητας και της Ισλαμικής Δημορκατίας των Νήσων Κομορών σχετικά με την αλιεία στα ανοικτά των ακτών των Νήσων Κομορών (COM(94)0390 - C4-0168/94 - 94/0205(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0390 - 94/0205(CNS)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 43 και 228, παράγραφοι 2 και 3, εδάφιο 1, της Συνθήκης ΕΚ (C4-0168/94),

- έχοντας υπόψη ότι η αρμοδιότητα απόφασης μεταβιβάστηκε, σύμφωνα με το άρθρο 52 του κανονισμού, στην Επιτροπή Αλιείας,

- έχοντας υπόψη την έκθεση της Επιτροπής Αλιείας και τις γνωμοδοτήσεις της Επιτροπής Προϋπολογισμών και της Επιτροπής Ανάπτυξης και Συνεργασίας

(Α4-0031/95),

1. εγκρίνει την πρόταση της Επιτροπής, με την επιφύλαξη των τροποποιήσεων που της επέφερε το Σώμα[semigr ]

2. ζητεί από το Συμβούλιο, σε περίπτωση που προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου, σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.